**הכרת הטוב**

**פרשת וארא, תשע"ח**

**1) רש"י – פרשת שלח, פרק יג, פסוק ב (ע"פ מכתבי תורה [האמרי אמת] – סימן קמד)**

שלח לך אנשים - למה נסמכה פרשת מרגלים לפרשת מרים? לפי שלקתה על עסקי דבה שדברה באחיה, ורשעים הללו ראו ולא לקחו מוסר:

**2) רש"י – שמות (יתרו( פרק כ, פסוק כג**

"אֲשֶׁר לֹא תִגָּלֶה עֶרְוָתְךָ" - שעל ידי המעלות אתה צריך להרחיב פסיעותיך, ואף על פי שאינו גלוי ערוה ממש, שהרי כתיב "וַעֲשֵׂה לָהֶם מִכְנְסֵי בָד" (שמות כח, מב), מכל מקום הרחבת הפסיעות קרוב לגלוי ערוה הוא, ואתה נוהג בהם מנהג בזיון. **והרי דברים קל וחומר ומה אבנים הללו שאין בהם דעת להקפיד על בזיונן אמרה תורה הואיל ויש בהם צורך, לא תנהג בהם מנהג בזיון, חבירך שהוא בדמות יוצרך, ומקפיד על בזיונו, על אחת כמה וכמה:**

**3) מסכת ערכין דף טו.**

תניא, א"ר אלעזר בן פרטא: בוא וראה כמה גדול כח של לשון הרע, מנלן? ממרגלים, **ומה המוציא שם רע על עצים ואבנים כך, המוציא שם רע על חבירו על אחת כמה וכמה.**

**4) שמות (וארא) – פרק ז, פסוק יט**

וַיֹּאמֶר ד' אֶל מֹשֶׁה, **אֱמֹר אֶל אַהֲרֹן: קַח מַטְּךָ וּנְטֵה יָדְךָ עַל מֵימֵי מִצְרַיִם,** עַל נַהֲרֹתָם עַל יְאֹרֵיהֶם וְעַל אַגְמֵיהֶם וְעַל כָּל מִקְוֵה מֵימֵיהֶם - וְיִהְיוּ דָם; וְהָיָה דָם בְּכָל אֶרֶץ מִצְרַיִם וּבָעֵצִים וּבָאֲבָנִים.

**5) רש"י (שם)**

אמר אל אהרן - לפי שהגין היאור על משה כשנשלך לתוכו, **לפיכך לא לקה על ידו לא בדם ולא בצפרדעים, ולקה על ידי אהרן:**

**6) שמות (וארא) – פרק ח, פסוק יב**

וַיֹּאמֶר ד' אֶל מֹשֶׁה: **אֱמֹר אֶל אַהֲרֹן, נְטֵה אֶת מַטְּךָ וְהַךְ אֶת עֲפַר הָאָרֶץ**; וְהָיָה לְכִנִּם בְּכָל אֶרֶץ מִצְרָיִם.

**7) רש"י (שם)**

אמר אל אהרן - **לא היה העפר כדאי ללקות על ידי משה לפי שהגין עליו כשהרג את המצרי ויטמנהו בחול**, ולקה על ידי אהרן:

**8) בבא קמא דף צב:**

עוד אמר ליה רבא לרבה בר מרי מנא הא מילתא דאמרי אינשי **בירא דשתית מיניה לא תשדי ביה קלא?** א"ל דכתיב "לֹא תְתַעֵב אֲדֹמִי כִּי אָחִיךָ הוּא לֹא תְתַעֵב מִצְרִי כִּי גֵר הָיִיתָ בְאַרְצוֹ" (דברים כג, ח).

**9) רש"י (שם)**

לא תשדי ביה קלא - מוט"א בלע"ז כלומר **דבר הנצרך לך פעם אחת שוב לא תבזהו:**

**10) רש"י – פרשת נח, פרק יא, פסוק ה**

בני האדם - אלא בני מי, שמא בני חמורים וגמלים? **אלא בני אדם הראשון שכפר את הטובה** ואמר האשה אשר נתתה עמדי (ג, יב), **אף אלו כפרו בטובה למרוד במי שהשפיעם טובה ומלטם מן המבול:**